**FIANGONANA PROTESTANTA MALAGASY TRANOZOZORO ANTRANOBIRIKY**

**Foibe Misiona FMTA - Ambatonakanga**

**Didim-panjakana laharana 63-586 gazetim-panjakana tamin'ny 26 oktobra 1963**

**niorina ny taona 1894**

 **----------------------**

**FAKANA MPITANDRINA**

« Raha misy olona maniry ny asan'ny mpitandrina, dia maniry asa tsara izy. » I Timoty 31

1. **Mombamomba ilay asa**
2. **Asa**

Mpitandrina ny Fiangonana Antranobiriky Foibe sady Filohan'ny Misiona FMTA.

1. **Iraka**

Manala ny olona anatin'ny fanjakan'ny aizina. Mamerina sy mampaharitra ny olona ao amin'ny fanjakan'Andriamanitra ho amin'ny famonjena ny fanahiny, eo amin'ny sahan' Antranobiriky sy ny Misiona FMTA.

1. **Andraikitra**
2. **Andraikitra ara-panahy eto Antranobiriky sy eo amin’ny sahan’ny FMTA**
3. Manatanteraka asa fanafahana;
4. Manatanteraka asa fitoriana Filazantsara;
5. Manatanteraka asa fampianarana (*édification*);
6. Mampahery ny Fiangonana[[1]](#footnote-1) (*encourager, consoler*);
7. Mankahery ny Fiangonana[[2]](#footnote-2).
8. **Andraikitra ara-pitantanana**
9. Mitarika[[3]](#footnote-3) ny rafi-pitantanana arak'izay voafaritry ny lalàna sy fitsipika mifehy an'Antranobiriky Foibe sy ny Misiona FMTA;
10. Miara-miasa amin'ny rafitra mpanatanteraka arak'izay voafaritry ny lalàna sy fitsipika mifehy an'Antranobiriky Foibe sy ny Misiona FMTA;
11. Mitandro ny Soatoavina FMTA, ny lalàna sy fitsipika mifehy an'Antranobiriky Foibe sy ny Misiona FMTA;
12. Mametraka vina eken'ny Fiangonana;
13. Mivelatra sy miara-miasa amin'ny asa fitoriana Filazantsara any ivelan'ny Misiona FMTA;
14. Misolo-tena ny Antranobiriky Foibe sy ny Misiona FMTA (*représentation officielle*).
15. **Fepetra**
16. **Ny mombamomba azy:**
* Lehilahy Malagasy latsaky ny 60 taona
* Tomady ary tsy manana aretina mitaiza
* Manambady ara-dalana vita soratra sy fanamasiana
* Protestanta
1. **Ny mety ho toetrany :**
* **Ara-panahy :**
	+ Mahatoky (IKor.4:2)
	+ Mpitandrina mendrika (ITimoty 3 : 2-6)
	+ Manana zanaka mino tsy manaram-po amin’ny ratsy na ho maditra (Tit.1:6)
	+ Tsy mitompo teny fatratra (Tit.1:7)
	+ Tsy mora tezitra (Tit.1:7)
	+ Tsy tia harena maloto (Tit.1:7; IPet.5:2f)
	+ Tia ny tsara(Tit.1:8)
	+ Marina (Tit.1:8)
	+ Masina (Tit.1:8)
	+ Mahonom-po (Tit.1:8)
	+ Mananazotom-panahy (IPet.5:2g)
	+ Tsy ho mpanjakazaka (IPet.5:3)
	+ Nandray Hosotra avy amin’Andriamanitra Ray, Zanaka, Fanahy Masina ary nantsoiny ho Mpitandrina
	+ Efa nateraka indray, tena mivavaka marina fa tsy mampivavaka fotsiny
	+ Manana toe-panahy mandala ny Fiangonana Protestanta : Refôrme, Misionary, Liberaly
	+ Manana toe-panahy mandala ny fifohazam-panahy rehetra
* **Maha-olona :**
	+ Misokatra (*ouvert*)
	+ Manana fifandraisana (*intègre*)
	+ Mahay mifanaja (*honnête*)
	+ Mahitsy (*droit*)
	+ Marina (*loyal*)
	+ Mpitarika (*leader*)
	+ Malalaka (*disponible*)
	+ Entitra ary sahy mijoro amin’ny heviny
1. **Fahaizana sy fahalalana :**
* **Iraisan’ny rehetra :**
	+ Mahafehy tsara ny « leadership »
	+ Manana fahaiza-manao amina maha Mpisolotena ny Fiangonana Antranobiriky Foibe sy ny Misiona FMTA amina sehatra rehetra samy hafa
	+ Manana fahaiza-mitondra sy mitantana : mandrindra, mandamina, mampianatra, mpanana vina, sns
	+ Manana fahaizana mifandray sy na mampifandray
	+ Manana fari-pahaizana Master II amin’ny teôlojia fara fahakeliny
	+ Mahafehy teny vahiny ifaneraserana
	+ Nitandrina Fiangonana Protestanta fara fahakeliny dimy taona
1. **Fepetra firotsahana**

Ireo izay mirotsaka dia tsy maintsy hatolotra Mpandray ny fanasan'ny Tompo, avy eto amin'ny Fiangonana Antranobiriky Foibe, miisa telo.

1. **Antontan-taratasy ilaina**
	1. Taratasy fanolorana sy firotsahana (halaina ao amin'ny Fiangonana Antranobiriky Foibe);
	2. Sary tapaka roa;
	3. Taratasy manosika ny filatatsahana (*Lettre de motivation*) ;
	4. Taratasy milaza ireo andinindim-pahalalana sy asa ary fahaizana noratovina (*CV avec référence*) ;
	5. Dika mitovy voamarina an'ireo diplôma sy fanamarinana ananana (*Diplômes et attestations*) ;
	6. Taratasy fanamarinana asa (*Attestations de travail*);
	7. Taratasy fanamafisana ny tsy fisian'ny fifamatorana (*lettre libre de tout engagement*)
	8. *Bulletin n°3* ;
	9. Dika mitovy ny bokim-piankohonana;
	10. Taratasy fanamarinam-ponenana;
	11. Dika mitovy ny Kara-panondrom-pirenena.

**----------------------------------\*\*\*----------------------------------**

1. Ho an’ireo torotoro fo, anisan’izany ny famangiana sy fanotronana ary fanatanterahana fanompoam-pivavahana ireo mana-manjo na iharan’ny voina na ny malahelo na ny mahantra na ny voafonja. [↑](#footnote-ref-1)
2. Mampihazona ny fiadanam-pon’ny Fiangonana, toa ny fanompoam-pivavahana an-kafaliana. [↑](#footnote-ref-2)
3. Ao anatiny ny asa fandrindrana ny adidin’ny Fiangonana, toa ny asa sosialy : fiahiana ny malahelo, mahantra,… [↑](#footnote-ref-3)